recursal/SuperWikiNEXT-32B huggingface dataset:
**Pimeyden linnake** on Markku Sadelehdon toimittama ja Jalavan vuonna 1991 julkaisema antologia. Se sisältää kuusi vuosina 1931–1983 julkaistua miekka ja magia -novellia.

Sadelehto tunnetaan lähinnä kauhuantologistina, mutta 1990-luvun alussa hän toimitti myös kolme fantasia-antologiaa, joista *Pimeyden linnake* oli ensimmäinen. Se sisältää sekä 1900-luvun alun fantasiaa että kylmän sodan vuosina kirjoitettuja novelleja. *Shoredanin kellot* keskittyi tuolloin uusiin fantasiakirjailijoihin ja *Mustan jumalan suudelma* vanhaan 1930-luvun fantasiaan. Myöhemmin Sadelehto kuvaili fantasiakirjojaan "vasemman käden töiksi", vaikka myönsikin *Pimeyden linnakkeen* olleen opettavainen kokemus antologian rakenteen suhteen. Suosikkikirjailijoihinsa lukeutuvan Clark Ashton Smithin Sadelehto jätti antologiasta pois, koska ei halunnut kirjailijavalikoiman muistuttavan liiaksi Juhani Hinkkasen toimittamaa *Velhojen valtakuntaa* (1989).

Kirjan ovat suomentaneet Ulla Selkälä ja Ilkka Äärelä. Myös Sadelehto on merkitty kääntäjäksi, sillä hän korjaili Jack Vancen novellia niin paljon, etteivät varsinaiset suomentajat enää pitäneet käännöstä omanaan. Sadelehdon mielestä novellin kieli oli napakkaa, kun taas Selkälän ja Äärelän käännös oli runsassanainen.

Sisältö
-------

* Robert E. Howard: "Bal-Sagothin jumalat" ("The Gods of Bal-Sagoth", 1931)
* Henry Kuttner: "Pimeyden linnake" ("The Citadel of Darkness", 1939)
* David Drake: "Lohikäärmeen hampaat" ("Dragon's Teeth", 1983)
* C. L. Moore: "Jirel taikamaassa" ("Jirel Meets Magic", 1935)
* Jack Vance: "Pyhiinvaeltajat" ("The Pilgrims", 1966)
* Michael Shea: "Vainajien valtakunta" ("Come Then, Mortal – We Will Seek Her Soul", 1982)

Vastaanotto
-----------

*Aikakoneen* arviossa Juhani Hinkkanen piti *Pimeyden linnaketta* epätasaisena valikoimana. Hinkkasen mukaan Robert E. Howard ja Henry Kuttner ovat taitavia kirjailijoita, mutta kokoelmaan valitut novellit eivät edusta tekijöidensä parhaimmistoa vaan ovat rutiinityönä kirjoitettua palstantäytettä. Howardin novellit eivät Hinkkasen mielestä ole itseisarvo edes miekka ja magia -kokoelmassa, ja antologia olisikin kaivannut "Bal-Sagothin jumalten" tilalle paremman avausnovellin. Muut kertomukset miellyttävät Hinkkasta enemmän: Jack Vancen "Pyhiinvaeltajat" on kirjan paras teksti, ja Michael Shean "Vainajien valtakunta" luo perinteisistä aineksista uudenlaista miekkaa ja magiaa. C. L. Mooren "Jirel taikamaassa" on merkittävä ennen muuta aikakaudelle epätyypillisen naispäähenkilön ansiosta, kun taas "Lohikäärmeen hampaat" todistaa David Draken olevan "häpeilemätön pulp-kirjoittaja 40 vuotta viimeisten pulp-lehtien katoamisen jälkeen". Hinkkanen tosin harmittelee, ettei mukana ole yhtäkään novellia Fritz Leiberiltä tai Karl Edward Wagnerilta.

Lähteet
-------

1. 1 2  Hinkkanen, Juhani: Pimeyden linnake *Aikakone 4/1991*.  1991. Viitattu 2.4.2017.
2. 1 2  Tuhkanen, Juho-Antti: Ikuisuuden kultakentillä, eli matka antologisti Markku Sadeledhon seurassa kirjallisuuden hämärille rajamaille.  *Portti*, 1995, 14. vsk, s. 20–43. Tampere:  Tampereen Science Fiction Seura r.y..
3. ↑  *Pimeyden linnake*, s. 4.
**Castiglione della Pescaia** on kunta Italiassa Toscanan alueella olevassa Grosseton maakunnassa. Se sijaitsee Tyrrhenanmeren rannikolla Maremman alueella. 

Castiglione della Pescaia on suosittu merenrantalomakohde, jossa on pitkät uimarannat ja huvivenesatama. Kaupungin näkymää hallitsee suuri keskiaikainen linnoitus, *Mura di Castiglione della Pescaia*.

Aiheesta muualla
----------------

* Kuvia tai muita tiedostoja aiheesta **Castiglione della Pescaia** Wikimedia Commonsissa

Lähteet
-------

1. 1 2 3 4  www.tuttitalia.it
2. ↑  Kunnan kotisivut

Grosseton maakunta
Arcidosso | Campagnatico | Capalbio | Castel del Piano | Castell’Azzara | Castiglione della Pescaia | Cinigiano | Civitella Paganico | Follonica | Gavorrano | Grosseto | Isola del Giglio | Magliano in Toscana | Manciano | Massa Marittima | Monte Argentario | Monterotondo Marittimo | Montieri | Orbetello | Pitigliano | Roccalbegna | Roccastrada | Santa Fiora | Scansano | Scarlino | Seggiano | Semproniano | Sorano
**OM-asuntovaunut** ovat toiminimi Onni Mäkivirran Punkalaitumella vuosina 1962–1967 vamistamia matkailuvaunuja, joita tehtiin kaikkiaan noin 400 kappaletta. Yritys oli ensimmäinen teollisen mittakaavan matkailuvaununtekijä Suomessa ja työllisti parhaimmillaan noin 30 ihmistä.

Taksiautoilija Onni Mäkivirta rakensi ensimmäisen matkailuvaununsa omaan käyttöön vuonna 1960. OM-vaunuja tehtiin viittä eri mallia, pituudeltaan 2,8–4,4 metriä. OM 15 -mallissa oli takaosassa sauna.

Ylellisimmän mallin OM-17 hinta vuonna 1966 oli 5 500 markkaa. Vaunuun sai lisävarusteina jääkaapin (310 mk), pistelämmittimen (380 mk) ja kaksinkertaiset ikkunat (200 mk). Vaunun omapaino oli 700 kg ja korin pituus neljä metriä.

OM-matkailuvaunujen rakennetta kehitettiin koko sen ajan, jonka ne olivat tuotannossa, ja ne osoittautuivat käytössä niin kestäviksi, että niitä on nähty liikenteessä vielä vuosikymmeniä jälkeenpäin.

OM-matkailuvaunujen lisäksi Mäkivirta valmisti samoille alustoille esittely- ja työmaavaunuja, telttaperävaunuja ja avolavaisia tavaraperävaunuja sekä välitti ruotsalaisten Heby-matkailuvaunujen rakennussarjoja omatoimitakentajille.

T:mi Onni Mäkivirran toiminta päättyi konkurssiin vuonna 1967.

Lähteet
-------

1. 1 2  Siukosaari, Anssi: *Matkailuajoneuvot 50 vuotta Suomessa, Mukavasti matkalla*, s. 80–81. Alfamer, 2015. ISBN 978-952-472-225-4.
2. 1 2  Leila Suutarinen (toim.): *Vehoniemeläinen 4/1986*, s. 16. Kangasala: Vehoniemen automuseo, 1986.
3. 1 2  Kimmo Levä (toim.): *Matkalla jossain Suomessa (Mobilia-vuosikirja 2000)*, s. 70–71. Kangasala: Mobilia-säätiö, 2000.

Aiheesta muualla
----------------

* OM-asuntovaunuille omistettu Facebook-sivusto
**Uveiitti** on silmän suonikalvoston (uvea) inflamaatio eli silmän sisäinen tulehdus, jonka oireet ovat etukammiouveiitissa yksipuolinen silmäkipu, valoherkkyys, punoitus ja vetistys. Uveiitin voi jakaa kahteen luokkaan: etukammio- ja takakammiouveiittiin. Tila voi olla akuutti tai krooninen. 

Akuutin etukammiouveiitin määritelmä on ensisijaisesti etukammion, iirikisen ja etukammionesteen tulehdus, joka ei ole aiheutunut sarveiskalvon tulehduksesta ja joka yleensä paranee kolmessa kuukaudessa.  Kroonisen etukammiouveiitin määritelmä sisältää lisäksi korneapatologian - -, ja tilanne ei täysin parane kolmessa kuukaudessa. Uveiitin standardoitua terminologiaa kutsutaan Standardization of Uveitis Nomenclatureksi (SUN), joka luokittelee rakolampun tulokset. 

Tilan edetessä etukammiouveiitti ei pääosin vaikuta näöntarkkuuteen 1–2 päivän aikana. Takakammiouveiitti on pääosin vakavampi ja akuutimpi kuin etukammiouveiitti. Takakammiouveiitin oireet ovat takakammion kiinnikkeet, sarveiskalvon turvotus, liiallinen lasiaisen erite, makulan turvotus ja usein pieni lasku silmänpaineessa.

Luokittelu
----------

* Etukammiouveiitti
* Pars planitis
* Takakammiouveiitti
* Panuveiitti

Diagnoosi
---------

Silmän tutkimuksessa tarkastetaan anamneesi ja tehdään rakolamppututkimus (eng. slit-lamp). 

Jos on epäilystä haavasta silmän pinnalla, fluoresenssivärjätty silmä paljastaa haavat vihreänä. Terveeseen silmään väri ei tartu. Jos haava on niin syvä, että se ulottuu sarveiskalvon alempaan kerroksen, väri ei enää tartu. 

Tarvittaessa mitataan silmänpaine ja tarkastetaan silmän pohja, etenkin takakammiouveiitissa. Jos sarveiskalvohaava on vaikeutunut komplikaatioiden vuoksi eikä vastaa hoitoon, otetaan sytologinen eli soluopillinen näyte sekä bakteeri- ja sieniviljely. 

Vaihtoehtoisdiagnooseja ovat keratiitti, infektiivinen konjunktiviitti, sarveiskalvon trauma, sarveiskalvon vierasesineet ja glaukoman akuutit muodot.

Lähteet
-------

1. 1 2  DynaMed Plus [Internet].: Record No. 219075, Anterior uveitis;  1995 - .. Ipswich (MA): EBSCO Information Services..  Arkistoitu 11.5.2021. Viitattu [updated 2014 Dec 03, cited Riga cited 6.10.2017]; [about 10 screens].
**Sulmona** on kunta Keski-Italiassa Abruzzon hallintoalueella olevassa L’Aquilan maakunnassa. Se sijaitsee Pelignan laaksossa Apenniinien vuoristossa.

Sulmona on ollut vuosisatojen ajan alueellinen kaupan ja kulttuurin keskus. Suurin osa kunnan nähtävyyksistä sijoittuu sen historialliseen keskustaan. Yksi näyttävimmistä nähtävyyksistä on keskusaukiolla Piazza Garibaldilla vuonna 1256 valmistunut akvedukti. Sulmonan tapahtumista tunnetuin on *Giostra cavalleresca*-renessanssiturnajaiset. Paikallisia erikoisuuksia ovat konfetit, jotka ovat värikkäitä sokeripäällysteisiä manteleita. Niitä on valmistettu Sulmonassa 1400-luvulta lähtien.

  

* Keskiaikainen akveduktiKeskiaikainen akvedukti
* Piazza GaribaldiPiazza Garibaldi
* Paikallisia konfetti-makeisiaPaikallisia konfetti-makeisia

Aiheesta muualla
----------------

* Kuvia tai muita tiedostoja aiheesta **Sulmona** Wikimedia Commonsissa

Lähteet
-------

1. 1 2 3  www.tuttitalia.it
2. ↑  Giro d’Italia 2016

L’Aquilan maakunta
Acciano | Aielli | Alfedena | Anversa degli Abruzzi | Ateleta | Avezzano | Balsorano | Barete | Barisciano | Barrea | Bisegna | Bugnara | Cagnano Amiterno | Calascio | Campo di Giove | Campotosto | Canistro | Cansano | Capestrano | Capistrello | Capitignano | Caporciano | Cappadocia | Carapelle Calvisio | Carsoli | Castel del Monte | Castel di Ieri | Castel di Sangro | Castellafiume | Castelvecchio Calvisio | Castelvecchio Subequo | Celano | Cerchio | Civita d’Antino | Civitella Alfedena | Civitella Roveto | Cocullo | Collarmele | Collelongo | Collepietro | Corfinio | Fagnano Alto | Fontecchio | Fossa | Gagliano Aterno | Gioia dei Marsi | Goriano Sicoli | Introdacqua | L’Aquila | Lecce nei Marsi | Luco dei Marsi | Lucoli | Magliano de’ Marsi | Massa d’Albe | Molina Aterno | Montereale | Morino | Navelli | Ocre | Ofena | Opi | Oricola | Ortona dei Marsi | Ortucchio | Ovindoli | Pacentro | Pereto | Pescasseroli | Pescina | Pescocostanzo | Pettorano sul Gizio | Pizzoli | Poggio Picenze | Prata d’Ansidonia | Pratola Peligna | Prezza | Raiano | Rivisondoli | Rocca Pia | Rocca di Botte | Rocca di Cambio | Rocca di Mezzo | Roccacasale | Roccaraso | San Benedetto dei Marsi | San Benedetto in Perillis | San Demetrio ne’ Vestini | San Pio delle Camere | San Vincenzo Valle Roveto | Sant’Eusanio Forconese | Sante Marie | Santo Stefano di Sessanio | Scanno | Scontrone | Scoppito | Scurcola Marsicana | Secinaro | Sulmona | Tagliacozzo | Tione degli Abruzzi | Tornimparte | Trasacco | Villa Sant’Angelo | Villa Santa Lucia degli Abruzzi | Villalago | Villavallelonga | Villetta Barrea | Vittorito
**Kenen on kosto** (engl. *Act of Violence*) on Fred Zinnemannin ohjaama yhdysvaltalainen film noir -tyylinen jännityselokuva, joka sai ensi-iltansa vuonna 1948. Elokuvan pääosissa ovat Van Heflin, Robert Ryan ja Janet Leigh. *Kenen on kosto* perustuu Collier Youngin tarinaan, jonka pohjalta Robert L. Richards sovitti käsikirjoituksen.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Kenen on kosto* kertoo kahdesta entisestä sotavangista, joiden ystävyys katkeaa, kun toinen heistä päättää toimia saksalaisten kätyrinä vankileirillä. Joe Parkson (Robert Ryan) lähtee kostamaan sodanajan veriteot itse.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Van Heflin  | … |  Frank R. Enley
  |
|  Robert Ryan  | … |  Joe Parkson
  |
|  Janet Leigh  | … |  Edith Enley
  |
|  Mary Astor  | … |  Pat
  |
|  Phyllis Thaxter  | … |  Ann Sturges
  |
|  Berry Kroeger  | … |  Johnny
  |
|  Taylor Holmes  | … |  Gavery
  |
|  Harry Antrim  | … |  Fred Finney
  |
|  Connie Gilchrist  | … |  Martha Finney
  |

Tuotanto
--------

*Kenen on kosto* kuvattiin Kalifornian Los Angelesissa, Glendalessa, Santa Monicassa ja MGM:n studioilla Culver Cityssä.

Elokuvan musiikin sävelsi Bronisław Kaper, ja sen kuvasi Robert Surtees. William H. Wright tuotti elokuvan Metro-Goldwyn-Mayerille.

Julkaisu ja vastaanotto
-----------------------

*Kenen on kosto* sai ensi-iltansa kotimaassaan Yhdysvalloissa 21. joulukuuta vuonna 1948. Elokuva oli osallisena myös vuoden 1949 Cannesin elokuvajuhlilla. Suomessa elokuva julkaistiin 14. huhtikuuta vuonna 1950.

*Kenen on kosto* sai ilmestyessään hyvän vastaanoton kriitikoilta. Elokuvalla on Rotten Tomatoes -sivustolla 90 prosentin "tuore" arvosana, joka perustuu kymmeneen arvosteluun. Internet Movie Databasessa elokuvalla on 7,4 tähteä kymmenestä, joka pohjautuu yli tuhanteen tähteytykseen.

*Kenen on kosto* julkaistiin DVD:lle Yhdysvalloissa 31. heinäkuuta vuonna 2007. DVD-julkaisijana toimi Warner Brothers.

Lähteet
-------

1. 1 2 3 4 5 6 7 8 9  Kenen on kosto (1948) *imdb.com*. IMDB.com. Viitattu 28.2.2013. (englanniksi)
2. 1 2  Act of Violence (1949) *elonet.fi*. Elonet.fi. Viitattu 28.2.2013. (suomeksi)
3. ↑  Act of Violence *festival-cannes.com*. Festival de Cannes.com. Viitattu 28.2.2013. (englanniksi)
4. ↑  Act of Violence (1949) *rottentomatoes.com*. Rottentomatoes.com. Viitattu 28.2.2013. (englanniksi)
5. 1 2  Act of Violence (1949) *allmovie.com*. Allmovie.com. Viitattu 28.2.2013. (englanniksi)

Aiheesta muualla
----------------

* *Kenen on kosto* Internet Movie Databasessa. (englanniksi)
* *Kenen on kosto* Elonetissä.
* *Kenen on kosto* AllMoviessa. (englanniksi)
* *Kenen on kosto* Rotten Tomatoes -sivustolla (englanniksi)
**Ystävä vai vihollinen** (myös **Ystäviä vai vihollisia**; engl. *The Romance of Rosy Ridge*) on vuonna 1947 ensi-iltansa saanut Roy Rowlandin ohjaama draamaelokuva edelleen katkerasta maaseutuyhteistöstä, jota jaettiin Yhdysvaltain sisällissodan jälkiseurauksien takia. Maanviljelijän tytär rakastuu mieheen, joka taisteli maanviljelijän tyttären perhettä vastaan sisällissodassa. Draamaelokuvan pääosissa ovat Van Johnson, Thomas Mitchell ja Janet Leigh elokuvadebyytissään. Lester Cole oli sovittanut käsikirjoituksen MacKinlay Kantorin samannimisen romaanin pohjalta. Metro-Goldwyn-Mayer toimi elokuvan tuotantoyhtiönä.

*Ystävä vai vihollinen* kuvattiin työnimillä *The Night Raiders* ja *The Yankee* Kalifornian Santa Cruzissa, Sonorassa ja MGM:n studioilla Culver Cityssä kahden miljoonan dollarin budjetilla. Norma Shearer tapasi Janet Leigh’n ensimmäistä kertaa *Ystävä vai vihollinen* -elokuvan kuvauksissa. Shearer oli vastuussa Leigh’n nousevasta urasta, koska Shearer oli "löytänyt" Leigh’n valokuvasta hänen isänsä työpöydältä Kalifornian Nordenissa sijaitsevasta hiihtokeskuksesta, missä Leigh’n vanhemmat työskentelivät. Koska Shearer antoi Leigh’lle tukea ja neuvoja, Leigh kutsui Sheareria ikiomaksi hyväksi haltiattarekseensa.

*Ystävä vai vihollinen* sai ensi-iltansa Yhdysvalloissa 31. heinäkuuta 1947 Massachusettsin Bostonissa. Maanlaajuinen ensi-ilta oli 4. elokuuta vuonna 1947. Suomessa elokuva julkaistiin 30. kesäkuuta 1950. *The Screen Guild Theater* lähetti 60-minuuttisen elokuvan radiosovituksen 23. marraskuuta 1950, missä Janet Leigh uusi elokuvaroolinsa. Warner Brothers julkaisi elokuvan DVD:lle 12. elokuuta 2011.

Näyttelijät
-----------

|  |  |  |
| --- | --- | --- |
|  Van Johnson  | … |  Henry Carson
  |
|  Thomas Mitchell  | … |  Gill MacBean
  |
|  Janet Leigh  | … |  Lissy Anne MacBean
  |
|  Marshall Thompson  | … |  Ben MacBean
  |
|  Selena Royle  | … |  Sairy MacBean
  |
|  Charles Dingle  | … |  John Dessark
  |
|  Dean Stockwell  | … |  Andrew MacBean
  |
|  Guy Kibbee  | … |  Cal Baggett
  |
|  Elisabeth Risdon  | … |  Emily Baggett
  |
|  Jim Davis  | … |  Badge Dessark
  |
|  Russell Simpson  | … |  Dan Yeary
  |

Lähteet
-------

1. 1 2 3  Romance of Rosy Ridge, The (1947) *elonet.fi*. Elonet.fi. Viitattu 1.3.2013. (suomeksi)
2. 1 2 3 4 5 6 7 8 9 10 11  Ystävä vai vihollinen (1947) *imdb.com*. IMDB.com. Viitattu 1.3.2013. (englanniksi)
3. 1 2  THE ROMANCE OF ROSY RIDGE (1947) *tcm.com*. TCM.com. Viitattu 1.3.2013. (englanniksi)
4. 1 2  The Romance of Rosy Ridge (1947) *allmovie.com*. Allmovie.com. Viitattu 1.3.2013. (englanniksi)

Aiheesta muualla
----------------

* *Ystävä vai vihollinen* Internet Movie Databasessa. (englanniksi)
* *Ystävä vai vihollinen* Elonetissä.
* *Ystävä vai vihollinen* AllMoviessa. (englanniksi)
* *Ystävä vai vihollinen* TCM Movie Databasessa (englanniksi)
**Uudenkaupungin jäähalli** on vuonna 1977 valmistunut jäähalli Uudessakaupungissa.

Käyttäjät
---------

Jäähallin suurin käyttäjä on jääkiekkoseura Uudenkaupungin Jää-Kotkat, mutta sitä on käyttänyt aiemmin muun muassa Lätkä77.

Katsomotilat
------------

Jäähallissa on seisoma- ja istumakatsomot. Istumapaikkoja on kahdenlaisia, on vihreitä puisia penkkejä ja sinisiä selkänojallisia penkkejä. Näiden lisäksi jäähallissa on yleisölle kaksiosainen kahvio jossa on myynnissä virvokkeita ja Jääkotkien kannatustuotteita. Kahvion toisella puolella on Jääkotkien vanhoja Mestiksen aikaisia lehtijuttuja, siellä on myös edustusjoukkueen otteluissa anniskelualue. Jäähalliin mahtuu nykyään katsomon puolelle noin 2000 henkilöä, mutta Jääkotkien Mestis-otteluita oli aikoinaan seuraamassa parhaimmillaan yli 3000 henkilöä.

Muut tilat
----------

Jäähallissa on 5 pukukoppia, joista yksi on edustusjoukkueen käytössä. Jäähallissa on 12 varustekoppia jotka ovat juniorijoukkueiden käytössä. Lisäksi on huoltotilat, hallin hoitajan toimisto, valmennuskoppi, teroitushuone, tuomarin koppi, Jääkotkien toimisto, lipunmyyntitiski, varustevastaavan koppi ja kahvion toisessa osassa varustekirppis. Katsomoiden alla on lisäksi varustekoppeja jotka on kuitenkin jo poistettu käytöstä.

Lähteet
-------

1. ↑
2. ↑   (Arkistoitu – Internet Archive)

Aiheesta muualla
----------------

* Hallin tiedot Eurohockey-sivustolla
*Tämä artikkeli käsittelee painonnostajaa. Raviohjastaja Ari Moilasesta on eri artikkeli.*

**Ari Moilanen** (s. 1956*lähde?*) on suomalainen painonnostaja ja painonnostovalmentaja. Hän valmentaa OAK:ssa (Ounasvaaran Atleetti Klubi). 

Omalla painonnostourallaan Moilasen parhaat kansainväliset saavutukset olivat maailmancupin 5. tila (1985 Jerevan, Armenia) ja Pohjoismaiden mestaruuskilpailujen pronssimitali (1985 Tanska) sekä kotimaiset saavutukset nuorten SM-kultaa 1978 ja 1979 ja miesten SM-hopeaa 1986 ja 1990. Hänen parhaat tuloksensa ovat 347,5 kg (tempaus 157,5 kg + työntö 190 kg) sarja 110 kg vuonna 1984*lähde?*.

Ari Moilanen on ollut aktiivinen painonnostovalmentaja, joka on toiminut muun muassa Viron miesten lentopallomaajoukkueen fysiikkavalmentajana 2006, Uuden-Seelannin painonnostomaajoukkueen päävalmentajana 2007–2009, Pekingin olympialaisissa 2008 Uuden-Seelannin painonnostojoukkueen johtajana ja päävalmentajana ja Suomen joukkueen päävalmentajana.

Moilanen sai vuonna 1992 elinikäisen kilpailu- ja toimitsijakiellon dopingin vuoksi. Toimitsijakielto on sittemmin purettu.

Lähteet
-------

1. ↑  Aucklandin mestaruuskilpailut, Auckland Uusi-Seelanti  12.4.2008. Suomen Painonnostoliitto. Viitattu 12.6.2017. [vanhentunut linkki]
2. ↑
3. ↑  Painonnosto: Rovaniemeläisnostajalle ikuinen kilpailukielto *Helsingin Sanomat*.  19.3.1992. Viitattu 12.6.2017.
**Mathew Quinn** (s. 17. huhtikuuta 1976 Harare, Rhodesia) on eteläafrikkalainen pikajuoksija, 4 × 100 metrin viestijuoksun maailmanmestari.

Quinn juoksi ankkuriosuuden Etelä-Afrikan 4 × 100 metrin viestijoukkueessa, joka sijoittui Edmontonin MM-kilpailuissa 2001 alun perin toiseksi maansa ennätysajalla 38,47. Kilpailun voittaneen Yhdysvaltojen Tim Montgomeryn kaikki kilpailusuoritukset hylättiin jälkikäteen dopingin takia maaliskuusta 2001 alkaen, ja Etelä-Afrikka julistettiin viestin voittajaksi 2006.

Quinn kuului Etelä-Afrikan pikaviestijoukkueeseen sen sijoituttua kuudenneksi Sevillan MM-kilpailuissa 1999. Hän karsiutui 100 metrin puolivälierissä MM-kilpailuissa 1999 ja 2001 sekä Sydneyn olympialaisissa 2000.

Quinn saavutti universiadeissa pronssia 100 metrillä 1999 ajalla 10,42. Hän voitti Etelä-Afrikan-mestaruuden 100 metrillä 1998 ja 2000 sekä 200 metrillä 2000.

Hänen puolisonsa on 400 metrin juoksun olympiafinalisti Heide Seÿerling.

Henkilökohtaiset ennätykset
---------------------------

### Ulkoradat

| *Laji* | *Aika* | *Paikka* | *Päivä* |
| --- | --- | --- | --- |
| 100 m | 10,08 | Germiston | 6. huhtikuuta 1999 |
| 200 m | 20,69 | Bloemfontein | 4. helmikuuta 2000 |

Lähteet
-------

1. 1 2  Matthew Quinn *sports-reference.com*.  Arkistoitu 14.10.2012. Viitattu 24.12.2015. (englanniksi)
2. 1 2  Mathew Quinn Kansainvälinen yleisurheiluliitto.  (englanniksi)
3. ↑  8th IAAF World Championships > 4x100 Metres Relay - men *iaaf.org*. Viitattu 24.12.2015. (englanniksi)
4. ↑  S. Africa relay team awarded gold after Montgomery case *timesofmalta.com*.  6.1.2006. Viitattu 24.12.2015. (englanniksi)
5. ↑  Athletics - Matthew QUINN *the-sports.org*. Viitattu 24.12.2015. (englanniksi)
6. ↑  WORLD STUDENT GAMES (UNIVERSIADE - MEN) *gbrathletics.com*. Viitattu 24.12.2015. (englanniksi)
7. ↑  SOUTH AFRICAN CHAMPIONSHIPS *gbrathletics.com*. Viitattu 24.12.2015. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Gogglebox** on brittiläinen tositelevisiosarja, jonka ovat luoneet Stephen Lambert, Tania Alexander ja Tim Harcourt ja jota lähetetään Channel 4:llä. Sarja dokumentoi perheitä ja ystäväryhmiä eri puolilla Yhdistynyttä kuningaskuntaa katsomassa edellisen viikon tv-ohjelmia. Ensimmäinen jakso esitettiin 7. maaliskuuta 2013 ja ohjelman yhdeksästoista tuotantokausi alkoi 18. helmikuuta 2022. Ohjelman kertojana toimi Caroline Aherne sen julkaisusta lähtien aina hänen kuolemaansa heinäkuussa 2016 asti. Tämän jälkeen Craig Cash on toiminut juontajana.

Ohjelma on voittanut lukuisia palkintoja. Vuosina 2014 ja 2022 se voitti BAFTA-palkinnon Reality & Constructed Factual -kategoriassa. Vuosina 2015–2018, 2021 ja 2022 se voitti kansallisen televisiopalkinnon. *Goggleboxin* menestys synnytti kolme spin-off-sarjaa: *Gogglesprogs,* jossa lapset katsovat tv-ohjelmia; *Vlogglebox* jossa 16–24-vuotiaat katsovat verkkosisältöä ja *Celebrity Gogglebox*, jossa julkkikset katsovat tv-ohjelmia.

Suomalainen tositelevisiosarja *Sohvaperunat* perustuu *Goggleboxin* formaattiin.
**Pennabilli** on kunta Pohjois-Italiassa Riminin maakunnassa Emilia-Romagnan alueella. Kunnan alueella on ollut asutusta jo antiikin ajoilla. Kunta perustettiin vuonna 1300, kun kaksi kuntaa Penna ja Billi yhdistyivät. Kummallakin kunnalla oli oma linnansa korkealla kalliolla, ja ne ovat kuvattuina nykyisessä kunnan vaakunassa. Nykyisin linnat ovat raunioituneet. 

Puolet kunnan pinta-alasta on Sasso Simonen ja Simoncellon luonnonpuistoa (*Parco naturale del Sasso Simone e Simoncello*), joka antaa mahdollisuudet monipuoliseen ulkoiluun ja liikuntaan.

Lähteet
-------

1. 1 2 3   www.tuttitalia.it
2. 1 2   Kunnan kotisivut

Aiheesta muualla
----------------

* Kuvia tai muita tiedostoja aiheesta **Pennabilli** Wikimedia Commonsissa

Riminin maakunta
Bellaria-Igea Marina | Casteldelci | Cattolica | Coriano | Gemmano | Maiolo | Misano Adriatico | Mondaino | Montefiore Conca | Montegridolfo | Montescudo-Monte Colombo | Morciano di Romagna | Novafeltria | Pennabilli | Poggio Torriana | Riccione | Rimini | Saludecio | San Clemente | San Giovanni in Marignano | San Leo | Sant’Agata Feltria | Santarcangelo di Romagna | Talamello | Verucchio
**Lesa** on kunta Pohjois-Italiassa Novaran maakunnassa Piemonten alueella. Lesan naapurikunnat ovat Belgirate, Brovello-Carpugnino, Ispra, Massino Visconti, Meina, Nebbiuno, Ranco ja Stresa.

Lähteet
-------

1. 1 2 3  Lesa Tuttitalia. Viitattu 19.12.2016. (italiaksi)

Aiheesta muualla
----------------

* Kuvia tai muita tiedostoja aiheesta **Lesa** Wikimedia Commonsissa

Novaran maakunta
Agrate Conturbia | Ameno | Armeno | Arona | Barengo | Bellinzago Novarese | Biandrate | Boca | Bogogno | Bolzano Novarese | Borgo Ticino | Borgolavezzaro | Borgomanero | Briga Novarese | Briona | Caltignaga | Cameri | Carpignano Sesia | Casalbeltrame | Casaleggio Novara | Casalino | Casalvolone | Castellazzo Novarese | Castelletto sopra Ticino | Cavaglietto | Cavaglio d’Agogna | Cavallirio | Cerano | Colazza | Comignago | Cressa | Cureggio | Divignano | Dormelletto | Fara Novarese | Fontaneto d’Agogna | Galliate | Garbagna Novarese | Gargallo | Gattico | Ghemme | Gozzano | Granozzo con Monticello | Grignasco | Invorio | Landiona | Lesa | Maggiora | Mandello Vitta | Marano Ticino | Massino Visconti | Meina | Mezzomerico | Miasino | Momo | Nebbiuno | Nibbiola | Novara | Oleggio | Oleggio Castello | Orta San Giulio | Paruzzaro | Pella | Pettenasco | Pisano | Pogno | Pombia | Prato Sesia | Recetto | Romagnano Sesia | Romentino | San Maurizio d’Opaglio | San Nazzaro Sesia | San Pietro Mosezzo | Sillavengo | Sizzano | Soriso | Sozzago | Suno | Terdobbiate | Tornaco | Trecate | Vaprio d’Agogna | Varallo Pombia | Veruno | Vespolate | Vicolungo | Vinzaglio
*The Daily Telegraph* -lehden entinen toimitalo Fleet Streetillä
**Fleet Street** on katu Lontoon Cityssä.

Fleet Street ulottuu idästä Ludgate Circus -nimiseltä aukiolta länteen Lontoon Cityn ja Westminsterin rajalle, jossa keskellä katua on vuonna 1880 pystytetty muistomerkki Temple Bar Memorial. Kadun jatkeena idässä on Ludgate Hill, joka johtaa St Paulin katedraalille, sekä lännessä Westministerin puolella Strand, joka johtaa Trafalgar Squarelle.

Fleet Streetin varrelle on pitkään keskittynyt erityisesti lehdistön toimitiloja. Kadun nimeä käytetäänkin myös metonyyminä maan lehdistöstä puhuttaessa. Ensimmäisenä sen varrelle asettui Daily Courantin toimitus jo vuonna 1702, myöhemmin monet muutkin lehdet. Vuonna 1987 kuitenkin lehtien toimitalojen alakerroissa sijainneet painotilat poistettiin käytöstä, kun painatus siirrettiin uuden tekniikan käyttöönoton yhteydessä kaupungin ulkopuolelle. Myöhemmin useimpien lehtien toimituksetkin ovat muuttaneet pois Fleet Sreetiltä, jonne jäivät vain uutistoimistot Reuters ja Press Association.

Kadun nimi johtuu Fleet-nimisestä Thamesin sivujoesta, joka aikoinaan laski Thamesiin lähellä Fleet Streetin itäpäätä. Tämä pahoin saastunut joki kuitenkin tunneloitiin 1700- ja 1800-luvuilla vähitellen koko pituudeltaan.

Lähteet
-------

1. 1 2  Michael Leapman: "Karttasivut 13–14", *Kaupunkikirjat: Lontoo*. Helsinki Media, 1998. ISBN 951-32-0466-9.
2. ↑  Michael Leapman: "Temple Bar Memorial", *Kaupunkikirjat: Lontoo*, s. 138. Helsinki Media, 1998. ISBN 951-32-0466-9.
3. ↑  Michael Leapman: "Fleet Street", *Kaupunkikirjat: Lontoo*, s. 138–139. Lähde koko kappaleelle. Helsinki Media, 1998. ISBN 951-32-0466-9.
4. ↑  John Timbs: "Fleet Street", *Curiosities of London*, s. 348. J. C. Hotten, 1867. Teoksen verkkoversio.
5. ↑  London's Lost Rivers - The River Fleet *londonslostrivers.com*. Viitattu 28.10.2017.

Aiheesta muualla
----------------

* Kuvia tai muita tiedostoja aiheesta **Fleet Street** Wikimedia Commonsissa
**Ameno** on kunta Pohjois-Italiassa Novaran maakunnassa Piemonten alueella. Amenon naapurikunnat ovat Armeno, Bolzano Novarese, Colazza, Invorio, Miasino ja Orta San Giulio.

Lähteet
-------

1. 1 2 3  Ameno Tuttitalia. Viitattu 04.01.2017. (italiaksi)

Novaran maakunta
Agrate Conturbia | Ameno | Armeno | Arona | Barengo | Bellinzago Novarese | Biandrate | Boca | Bogogno | Bolzano Novarese | Borgo Ticino | Borgolavezzaro | Borgomanero | Briga Novarese | Briona | Caltignaga | Cameri | Carpignano Sesia | Casalbeltrame | Casaleggio Novara | Casalino | Casalvolone | Castellazzo Novarese | Castelletto sopra Ticino | Cavaglietto | Cavaglio d’Agogna | Cavallirio | Cerano | Colazza | Comignago | Cressa | Cureggio | Divignano | Dormelletto | Fara Novarese | Fontaneto d’Agogna | Galliate | Garbagna Novarese | Gargallo | Gattico | Ghemme | Gozzano | Granozzo con Monticello | Grignasco | Invorio | Landiona | Lesa | Maggiora | Mandello Vitta | Marano Ticino | Massino Visconti | Meina | Mezzomerico | Miasino | Momo | Nebbiuno | Nibbiola | Novara | Oleggio | Oleggio Castello | Orta San Giulio | Paruzzaro | Pella | Pettenasco | Pisano | Pogno | Pombia | Prato Sesia | Recetto | Romagnano Sesia | Romentino | San Maurizio d’Opaglio | San Nazzaro Sesia | San Pietro Mosezzo | Sillavengo | Sizzano | Soriso | Sozzago | Suno | Terdobbiate | Tornaco | Trecate | Vaprio d’Agogna | Varallo Pombia | Veruno | Vespolate | Vicolungo | Vinzaglio
**Muutoksii** on suomalainen nuortenelokuva vuodelta 2014. Se on ohjannut ja käsikirjoittanut Sami Laitinen, joka pyysi herttoniemeläisiä jenginuoria mukaan elokuvaan. Elokuva kertoo skinien ja somalien yhteenotosta ja kahden pojan ystävyydestä.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Päähenkilö Antti on 12-vuotias helsinkiläispoika, jolla on monia ongelmia. Koulu menee huonosti, hän ei keskity tunneilla ja luokan pahis Riku kiusaa häntä. Antilla todetaan myöhemmin tarkkaavaisuus- ja ylivilkkaushäiriö, joka selittää hänen ongelmiaan. Antin paras kaveri on somalipoika Muhis, joka käy samaa koulua Herttoniemessä Antin kanssa. Muhis esittelee Antille uutta puhelintaan, joka on varastettu Rikun isältä rasisti-Ranelta. Pojat joutuvat käsirysyyn Ranen kanssa, jolloin Rane putoaa kalliolta mereen. Riku, hänen isoveljensä ja muut uusnatsit vannovat kostoa somaleille Ranen kohtalosta, jolloin somalien ja natsien välit kuumenevat. Muhis ja Antti päättävät karata välienselvittelyä Tanskaan. Antti keksii myydä ADHD-lääkkeitään diilerille saadakseen rahaa pakomatkaa varten.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|   Tiitus Rantala   | … |   Antti
  |
|   Sami Hussein   | … |   Muhis
  |
|   Milana Novokment   | … |   Maisa
  |
|   Nuutti Konttinen   | … |   Riku
  |
|   Amanda Löfman   | … |   Mervi, Antin äiti
  |
|   Panu Poutanen   | … |   Rane, Rikun isä
  |

Lähteet
-------

* *Muutoksii* Internet Movie Databasessa. (englanniksi)

Aiheesta muualla
----------------

* Elokuvan kotisivut (Arkistoitu – Internet Archive)
* (Arkistoitu – Internet Archive)
* *Muutoksii* Internet Movie Databasessa. (englanniksi)
Unproforin tunnus
**Unprofor** eli **United Nations Protection Force** oli Yhdistyneiden kansakuntien ensimmäinen rauhanturvaamisoperaatio Kroatiassa sekä Bosnia ja Hertsegovinassa Jugoslavian hajoamissotien aikana. Osasto perustettiin helmikuussa 1992, ja sen toiminta loppui maaliskuussa 1995. Se jaettiin muiksi YK:n, Naton ja EU:n operaatioiksi.

Tehtävä
-------

Sarajevon lentoasema, jossa käytiin taiteluita, ja jota YK-joukot turvasivat
Unprofor luotiin Kroatian sodan 21. helmikuuta 1992 aikana YK:n turvallisuusneuvoston päätöslauselmalla 743. Kroatiassa oli tarkoitus turvata vakaat olosuhteet rauhanneuvotteluille ja suojata kolmea demilitarisoitua "turvasatamaa". Myöhemmin samana vuonna tehtävää laajennettiin käsittämään myös rajavalvontaan ja turvaamaan virallisten turva-alueiden ulkopuolelle jääneet ns. "pinkit vyöhykkeet" ja Prevlakan alueen demilitarisointi.

Bosnia-Hertsegovinassa ei ollut tulitaukoa, joten tehtävänä oli suojata Sarajevon lentokenttää, toimittaa sen kautta humanitaarista apua, turvata uusia turva-alueita ja valvoa muslimikroaattien liittoa sekä asekieltoalueita.

Henkilöstö
----------

Unproforin alankomaalainen kuljetussaattue huhtikuussa 1995.
Unproforilla oli lähes 39 000 työntekijää. Se koostui henkilöstöstä, joka oli peräisin Argentiinasta, Australiasta, Bangladeshista, Belgiasta, Brasiliasta, Egyptistä, Espanjasta, Ghanasta, Indonesiasta, Intiasta, Irlannista, Italiasta, Jordaniasta, Kanadasta, Keniasta, Kolumbiasta, Liettuasta, Luxemburgista, Malesiasta, Nepalista, Alankomaista, Uudesta-Seelannista, Nigeriasta, Norjasta, Pakistanista, Puolasta, Portugalista, Ranskasta, Ruotsista, Saksasta, Slovakiasta, Suomesta, Sveitsistä, Tanskasta, Tšekistä, Tunisiasta, Turkista, Ukrainasta, Venezuelasta, Venäjältä, Virosta, Yhdistyneestä kuningaskunnasta ja Yhdysvalloista. YK:n mukaan Unprofor-henkilöstöstä kuoli tehtävän aikana 167. Suurin osa kuolleista oli sotilastehtävissä.

Lähteet
-------

1. 1 2 3  Unprofor *peacekeeping.un.org*. Viitattu 10.8.2023. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:United Nations Protection Force
**Tre Ville** on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kolme kuntaa, Montagne (243 asukasta), Preore (413 asukasta) ja Ragoli (804 asukasta), yhdistyivät. Tre Villen alueella sijaitsee osa Madonna di Campiglion hiihtokeskuksesta.

Lähteet
-------

1. 1 2 3  tuttitalia
2. ↑  Kuntaliitokset 2016
3. ↑  Comune di Ragoli (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Tre Ville** Wikimedia Commonsissa

Trenton maakunta
Ala | Albiano | Aldeno | Altavalle | Altopiano della Vigolana | Amblar-Don | Andalo | Arco | Avio | Baselga di Pinè | Bedollo | Besenello | Bieno | Bleggio Superiore | Bocenago | Bondone | Borgo Chiese | Borgo Lares | Borgo Valsugana | Brentonico | Bresimo | Brez | Caderzone | Cagnò | Calceranica al Lago | Caldes | Caldonazzo | Calliano | Campitello di Fassa | Campodenno | Canal San Bovo | Canazei | Capriana | Carano | Carisolo | Carzano | Castel Condino | Castelfondo | Castel Ivano | Castello Tesino | Castello-Molina di Fiemme | Castelnuovo | Cavalese | Cavareno | Cavedago | Cavedine | Cavizzana | Cembra Lisignago | Cimone | Cinte Tesino | Cis | Civezzano | Cles | Cloz | Comano Terme | Commezzadura | Contà | Croviana | Daiano | Dambel | Denno | Dimaro Folgarida | Drena | Dro | Faedo | Fai della Paganella | Fiavè | Fierozzo | Folgaria | Fondo | Fornace | Frassilongo | Garniga Terme | Giovo | Giustino | Grigno | Imer | Isera | Lavarone | Lavis | Ledro | Levico Terme | Livo | Lona-Lases | Luserna | Madruzzo | Malosco | Malè | Massimeno | Mazzin | Mezzana | Mezzano | Mezzocorona | Mezzolombardo | Moena | Molveno | Mori | Nago-Torbole | Nave San Rocco | Nogaredo | Nomi | Novaledo | Ospedaletto | Ossana | Palù del Fersina | Panchià | Peio | Pellizzano | Pelugo | Pergine Valsugana | Pieve Tesino | Pieve di Bono-Prezzo | Pinzolo | Pomarolo | Porte di Rendena | Pozza di Fassa | Predaia | Predazzo | Primiero San Martino di Castrozza | Rabbi | Revò | Riva del Garda | Romallo | Romeno | Roncegno Terme | Ronchi Valsugana | Ronzo-Chienis | Ronzone | Rovereto | Roverè della Luna | Ruffrè-Mendola | Rumo | Sagron Mis | Samone | San Lorenzo Dorsino | San Michele all’Adige | Sant’Orsola Terme | Sanzeno | Sarnonico | Scurelle | Segonzano | Sella Giudicarie | Sfruz | Soraga | Sover | Spiazzo | Spormaggiore | Sporminore | Stenico | Storo | Strembo | Telve | Telve di Sopra | Tenna | Tenno | Terragnolo | Terzolas | Tesero | Tione di Trento | Ton | Torcegno | Trambileno | Trento | Tre Ville | Valdaone | Valfloriana | Vallarsa | Vallelaghi | Varena | Vermiglio | Vignola-Falesina | Vigo di Fassa | Villa Lagarina | Ville d’Anaunia | Volano | Zambana | Ziano di Fiemme
**Luca Jan Lennart Elshout** (s. 2004) on suomalainen lapsinäyttelijä, joka tuli tunnetuksi vuonna 2015 *Billy Elliot* -musikaalista, jossa hän esitti Billyn ystävää Michaelia. Samassa roolissa vuorottelivat myös Kasperi Virta ja Luka Haikonen.

Elshout kuului Suomen Kansallisoopperan lapsikuoroon, ja on ollut mukana monessa oopperassa. Lisäksi hän soittaa viulua, tanssii nykytanssia ja purjehtii kesäisin. Hän on esiintynyt myös televisiosarjassa *Syke* ja tehnyt äänirooleja muun muassa Disneyn *Leijonakaarti*-elokuvassa Kionina, *Coco*-elokuvassa Miguelina ja *Angry Birds* -mainosvideossa. Elshout valmistui Sibelius-lukiosta keväällä 2023.

Filmografia
-----------

* *Gumballin mieletön maailma* (2011–2019) – Darwin (äänirooli)
* *Syke* (TV, 2015) – Viljami
* *Leijonakaarti* (2015) – Kion (äänirooli)
* *Itse ilkimys 3* (2017) – Niko (äänirooli)
* *Coco* (2018) – Miguel (äänirooli)
* *Peorian prinssi* (2018–2019) – Emil (äänirooli)
* *Luca* (2021) – Alberto Scorfano (äänirooli)
* *Heartstopper* (2022-) – Harry Greene (äänirooli)

Teatterityöt
------------

* *Billy Elliot* (Helsingin kaupunginteatteri, musikaali, 2015) – Michael

Lähteet
-------

1. 1 2  Kannisto, Ida: Onnea uudet ylioppilaat! Katso Aamulehden ylioppilaskoneesta kevään valkolakin saajat koko maassa *Aamulehti*.  23.5.2023. Viitattu 12.8.2023.
2. ↑  Billy Elliot (Käsiohjelma verkossa, s. 20.)  2015. Helsingin Kaupunginteatteri. Viitattu 31.7.2018.

Aiheesta muualla
----------------

*
**Ahmed Ayoub Hafnaoui** (arab. أحمد أيوب حفناوي‎, *ʾAḥmad ʾAyūb Ḥafnāwī*; s. 4. joulukuuta 2002) on tunisialainen uinnin olympiavoittaja ja kaksinkertainen maailmanmestari.

Hafnaoui saavutti vuonna 2018 Afrikan-mestaruuskilpailuissa neljä mitalia vapaauintimatkoilla: hopeaa 4 × 200 metrillä sekä pronssia 800 metrillä, 1 500 metrillä ja 4 × 100 metrillä. Kesälle 2021 siirretyissä Tokion olympialaisissa hän voitti kultaa 400 metrin vapaauinnissa ennätysajallaan 3.43,36. Väliaikoina hän ui ennätyksensä myös 50 metrillä (25,89), 100 metrillä (53,85) ja 200 metrillä (1.50,65). Hän voitti hopealle sijoittuneen australialaisen Jack McLoughlinin 0,16 sekunnilla. Hafnaoui oli päässyt alkueristä kahdeksantena loppukilpailuun ajallaan 3.45,68 ja ui loppukilpailussa siten kahdeksannella radalla. Saman vuoden Abu Dhabin lyhyen radan MM-kilpailuissa hän saavutti 1 500 metrin vapaauinnissa hopeaa. Fukuokan pitkän radan MM-kilpailuissa 2023 hän voitti maailmanmestaruuden 800 metrin vapaauinnissa ennätyksellään 7.37,00 ja 1 500 metrin vapaauinnissa Afrikan ennätysajalla 14.31,54 sekä saavutti hopeaa 400 metrin vapaauinnissa Afrikan ennätyksellä 3.40,70.

Lähteet
-------

1. 1 2  Ahmed Hafnaoui FINA. Viitattu 23.8.2023. (englanniksi)
**Scalea** on kunta Cosenzan maakunnassa Calabrian hallintoalueella Etelä-Italiassa Tyrrhenanmeren rannikolla. Se on suosittu matkailukohde.

Historia
--------

Scalea on alueen uskonnollinen ja kulttuurillinen keskus, ja se joutui usein menneiden vuosisatojen aikana sekä saraseenien että ottomaanien hyökkäyksien kohteeksi. Tästä ajasta on muistona kaupungin puolustusta varten rakennettu *Torre Talao*.

  

* Torre TalaoTorre Talao

Lähteet
-------

1. 1 2 3 4  www.tuttitalia.it
2. ↑  Kunnan kotisivut

CommonsCommons
Wikimedia Commonsissa on kuvia tai muita tiedostoja aiheesta **Scalea**.
Cosenzan maakunta
Acquaformosa | Acquappesa | Acri | Aiello Calabro | Aieta | Albidona | Alessandria del Carretto | Altilia | Altomonte | Amantea | Amendolara | Aprigliano | Belmonte Calabro | Belsito | Belvedere Marittimo | Bianchi | Bisignano | Bocchigliero | Bonifati | Buonvicino | Calopezzati | Caloveto | Campana | Canna | Cariati | Carolei | Carpanzano | Casole Bruzio | Cassano all’Ionio | Castiglione Cosentino | Castrolibero | Castroregio | Castrovillari | Celico | Cellara | Cerchiara di Calabria | Cerisano | Cervicati | Cerzeto | Cetraro | Civita | Cleto | Colosimi | Corigliano Calabro | Cosenza | Cropalati | Crosia | Diamante | Dipignano | Domanico | Fagnano Castello | Falconara Albanese | Figline Vegliaturo | Firmo | Fiumefreddo Bruzio | Francavilla Marittima | Frascineto | Fuscaldo | Grimaldi | Grisolia | Guardia Piemontese | Lago | Laino Borgo | Laino Castello | Lappano | Lattarico | Longobardi | Longobucco | Lungro | Luzzi | Maierà | Malito | Malvito | Mandatoriccio | Mangone | Marano Marchesato | Marano Principato | Marzi | Mendicino | Mongrassano | Montalto Uffugo | Montegiordano | Morano Calabro | Mormanno | Mottafollone | Nocara | Oriolo | Orsomarso | Paludi | Panettieri | Paola | Papasidero | Parenti | Paterno Calabro | Pedace | Pedivigliano | Piane Crati | Pietrafitta | Pietrapaola | Plataci | Praia a Mare | Rende | Rocca Imperiale | Roggiano Gravina | Rogliano | Rose | Roseto Capo Spulico | Rossano | Rota Greca | Rovito | San Basile | San Benedetto Ullano | San Cosmo Albanese | San Demetrio Corone | San Donato di Ninea | San Fili | San Giorgio Albanese | San Giovanni in Fiore | San Lorenzo Bellizzi | San Lorenzo del Vallo | San Lucido | San Marco Argentano | San Martino di Finita | San Nicola Arcella | San Pietro in Amantea | San Pietro in Guarano | San Sosti | San Vincenzo La Costa | Sangineto | Sant’Agata di Esaro | Santa Caterina Albanese | Santa Domenica Talao | Santa Maria del Cedro | Santa Sofia d’Epiro | Santo Stefano di Rogliano | Saracena | Scala Coeli | Scalea | Scigliano | Serra Pedace | Serra d’Aiello | Spezzano Albanese | Spezzano Piccolo | Spezzano della Sila | Tarsia | Terranova da Sibari | Terravecchia | Torano Castello | Tortora | Trebisacce | Trenta | Vaccarizzo Albanese | Verbicaro | Villapiana | Zumpano
*Tämä artikkeli käsittelee kristillistä pyhimystä. Laurentius oli myös vastapaavi.*
Pyhä Laurentius keisari Valerianuksen edessä, Fra Angelicon maalaama fresko 1400-luvulta.
**Pyhä Laurentius** (suomeksi myös **Pyhä Lauri**) toimi Rooman kirkon diakonina kolmannella vuosisadalla ja kärsi marttyyrikuoleman keisari Valerianuksen vainoissa 10. elokuuta 258.

Pyhän Laurentiuksen tarina
--------------------------

Laurentius sai määräyksen viedä Rooman seurakunnan omaisuuden keisarille. Hän jakoi varat kuitenkin köyhille ja vei heidät keisarin eteen sanoen, että he ovat kirkon oikea aarre. Laurentiusta piinattiin ensin ruoskilla ja asetettiin sitten halsterin tapaiselle rautalankaverkolle poltettavaksi. Hänen kerrotaan pysyneen lujana ja tyynenä keskellä tuskiaan, jopa pilkanneen pyöveleitään pyytämällä, että nämä kääntäisivät hänet toiselle kyljelleen, jotta sekin puoli paistuisi.

Pyhän Laurentiuksen kultti
--------------------------

Kivi, jolle Pyhän Laurentiuksen ruumis legendan mukaan laskettiin hänen kuolemansa jälkeen San Lorenzo fuori le Muran kirkossa Roomassa.
Pyhä Laurentius on kirjojen ja kirjastojen suojelupyhimys. Pyhän Laurentiuksen muistopäivä on katolisessa pyhimyskalenterissa hänen kuolinpäivänään, 10. elokuuta. Sama päivä on Suomessakin edelleen Laurin nimipäivä.

Laurentius oli keskiajan kuuluisimpia pyhimyksiä, ja on edelleen merkittävä pyhimys roomalaiskatolisessa, ortodoksisessa ja anglikaanisessa kirkossa. Laurentiuksen kultti on erityisen merkittävä Roomassa, jossa pyhimys kärsi marttyyrikuolemansa. Laurentiuksen haudan päälle rakennettu San Lorenzo fuori le Muran kirkko on yksi Rooman seitsemästä pääkirkosta, ja tärkeä pyhiinvaelluskohde.

Pyhän Laurentiuksen mukaan on saanut nimensä muun muassa Pohjois-Amerikan Suurten järvien laskujoki Saint Lawrence sekä Saint Lawrencen lahti, johon se laskee.

Pyhä Lauri keskiajan Suomessa
-----------------------------

Keskiajan lopulla rakennettu Janakkalan Pyhän Laurin kirkko on yksi Suomen monista Pyhälle Laurentiukselle omistetuista kirkoista.
Pyhä Laurentius oli tärkeä pyhimys katolisessa Suomessa. Keskiaikaisista suomalaisista kirkoista Laurentiukselle on pyhitetty muun muassa Eckerön, Janakkalan, Hämeenkosken, Isonkyrön, Lohjan, Vantaan, Mynämäen ja Perniön kirkot.

Pyhä Laurentius oli entisen Lappeen kunnan suojeluspyhimys ja oli myös kuvattuna sen vaakunassa. Nykyään Pyhän Laurentiuksen attribuutti, parilarauta, esiintyy Lohjan vaakunassa.

Lähteet
-------

* Stranden Merja (toim), Willner-Rönnholm Margareta (toim): *Kirja Boken 500*. Turun Maakuntamuseo, 1988. ISBN 951-9125-66-3.

### Viitteet

1. ↑   Kirja 500 vuotta suomessa juhlanäyttelyn julkaisu, Turku 1988, sivu 131

Aiheesta muualla
----------------

* Kuvia tai muita tiedostoja aiheesta **Pyhä Laurentius** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Ranska
* BnF data
* Katalonia
* Saksa
* Israel
* Yhdysvallat
* Tšekki

 |
|  |
| Henkilöt | 
* Deutsche Biographie
* Kansallisbiografia

 |

 |
**Katariinan kirkko** (ruots. *Katarina kyrka*) on kirkko Tukholmassa, Ruotsissa. Se sijaitsee kaupungin keskustassa Södermalmilla. Kirkon alkuperäisen version suunnittelijana toimi arkkitehti Jean de la Vallée. Suunnitelmat olivat valmiit jo vuonna 1656, mutta rakennus valmistui vasta 1690-luvulla. Kirkko paloi vuonna 1723. Keskustornin palaneet puurakenteet korvattiin suuremmalla kahdeksankulmaisella tornilla. Suunnitelman teki Göran Josuae Adelcrantz vuonna 1728, ja se toteutettiin 1732–34. Kirkko paloi uudestaan vuonna 1990, jolloin katto ja sisustus tuhoutuivat. Rakennus restauroitiin entiselleen arkkitehti Ove Hidemarkin johdolla.

Kirkko on nimetty Ruotsin prinsessa Katariinan mukaan, joka oli kirkon rakennuttaneen kuningas Kaarle X Kustaan äiti.

Lähteet
-------

1. 1 2 3  Sarajas-Korte (toim.): *Ars – Suomen taide 3*, s. 245–246. Helsinki: Otava.
2. 1 2 3  Katarina församling: Katarina kyrka och Allhelgonakyrkan (ruotsiksi) Viitattu 22.10.2014.
3. 1 2  Fredric Bedoire: *Stockholms byggnader: Arkitektur och stadsbild*, s. 259–260. Norstedts, Tukholma 2012.

Aiheesta muualla
----------------

* Kuvia tai muita tiedostoja aiheesta **Katariinan kirkko (Tukholma)** Wikimedia Commonsissa

* Bebyggelseregistret (ruotsiksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Katarina kyrka
Osa artikkelisarjaa
 **Bahai-usko** 

Keskeiset henkilöt 

* Bab
* Baha’ullah
* Abdulbaha’
* Shoghi Effendi


Kirjoitukset 

* *Kaikkein pyhin kirja*
* *Varmuuden kirja*
* *Kätketyt sanat*
* *Seitsemän laaksoa*
* Bahai-uskon kirjoitukset


Hallinto ja tapakulttuuri 

* Bahain maailmankeskus
* Oikeusneuvosto
* Bahai-kalenteri


Historia 

* Historia
* Aikajana
* Šaikhilaisuus
* Baabilaisuus
* Bahai-uskon vainot


 

 malline: näytä • keskustele • muokkaa 

Yleismaailmallisen oikeusneuvoston rakennus Israelin Haifassa.
**Yleismaailmallinen oikeusneuvosto** on bahai-uskon korkein hallintoelin. Sen päärakennus sijaitsee Bahain maailmankeskuksessa Israelin Haifassa.

Historia
--------

Yleismaailmallisen oikeusneuvoston juuret ulottuvat Shoghi Effendin hallinnollisiin järjestelyihin, jossa hän loi alkuvaiheessa kansalliset ja paikalliset neuvostot. Vuonna 1951 hän perusti kansainvälisen keskuselimen International Bahai Council. Se loi pohjaa Effendin kuoleman jälkeen vuonna 1962 perustetulle Yleismaailmalliselle oikeusneuvostolle.

Hallinto
--------

### Ylin uskon tulkitsija

Yleismaailmallinen oikeusneuvosto on yhdeksänhenkinen yli toimielin. Sillä on oikeus säätää lakeja kaikista niistä asioista, joista Baha’ullah ei itse antanut säädöstä. Se voi perua tai muuttaa säätämiään lakeja olosuhteiden muuttuessa. Yleismaailmallisen oikeusneuvoston jäsenillä, kuten ei muidenkaan bahai-neuvostojen jäsenillä, ei ole yksilöinä minkäänlaista valtaa tai eritysoikeuksia, vaikka heitä kunnioitetaan. 

### Vaalit

Yleismaailmallinen oikeusneuvoston lisäksi eri maista löytyvät kansalliset neuvostot sekä näiden alla monet paikalliset neuvostot. Kahden viimeksi mainitun tason henkilöt valitaan vaaleilla, joihin voivat osallistua kaikki 21 vuotta täyttäneet bahait. Vastaavasti Kansallisten neuvostojen jäsenet valitsevat yhdeksänhenkisen Yleismaailmallisen oikeusneuvoston aina viideksi vuodeksi kerrallaan.

Lähteet
-------

* *Dictionary of Beliefs and Religions*. Originally published 1992 as Chambers Dictionary of Beliefs and Religions. Great Britain: The Wordsworth, 1995. ISBN 1-85326-354-0. (englanniksi)

### Viitteet

1. ↑  Dictionary of Beliefs and Religions 1992, s. 481
2. ↑  Being Baha'i: Governance and leadership National Spiritual Assembly of the Baha'is of the United States.  Arkistoitu 30.4.2010. Viitattu 30.7.2010. (englanniksi)
3. ↑  The Universal House of Justice Bahá'í International Community. Viitattu 11.8.2010. (englanniksi)

Aiheesta muualla
----------------

* Kuvia tai muita tiedostoja aiheesta **Yleismaailmallinen oikeusneuvosto** Wikimedia Commonsissa

* The Universal House of Justice (Arkistoitu – Internet Archive) - bahai.org
Geistdörfer vuonna 2023.
Geistdörfer ja Röhrl Portugalin rallissa vuonna 1984.
**Christian Geistdörfer** (s. 1. helmikuuta 1953) on saksalainen kartanlukija. Hän osallistui 61 rallin MM-sarjan kilpailuun, joista ensimmäinen oli Kanadan ralli 1977 ja viimeinen Suomen ralli 1989. Hän oli pitkään Walter Röhrlin kartanlukija ja lisäksi muun muassa Hannu Mikkolan ja Sepp Haiderin kartanlukija.

Geistdörfer on kirjoittanut muistelmateoksen *By Walter's Side: Röhrl and Geistdörfer: The Dreamteam of Rallying* ajasta Röhrlin kanssa maailmanmestaruusvuosina.

Lähteet
-------

1. ↑  Geistdorfer, Chris. *juwra.com*. Viitattu 12.8.2023. (englanniksi)
2. ↑  Christian Geistdörfer *ewrc-results.com*. Viitattu 12.8.2023. (englanniksi)
3. ↑  By Walter's Side: Röhrl and Geistdörfer: The Dreamteam of Rallying *goodreads.com*. Viitattu 12.8.2023. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |